জট কেটে কোন শর্তে জেল মুক্তি পার্থর?

কলকাতা: অবশেষে জেলমুক্তি পার্থর? সোমেই কাটতে পারে জট? সুপ্রিম কোর্টের নির্দেশ মেনে সিবিআইয়ের গ্রুপ সি মামলায় রয়েছে অষ্টম ব্যক্তির সাক্ষ্য গ্রহণ, এটাই শেষ সাক্ষ্য গ্রহণ। এরপর জামিনের জন্য শর্ত বাবদ দেওয়া অর্থ জমা দিলেই হতে পারে পার্থর জেলমুক্তি। তবে এই ক্ষেত্রে কতকগুলি বাধাও রয়েছে। যেমন, সাক্ষ্য গ্রহণ কতক্ষণে শেষ হচ্ছে, তারপর উপরেই অনেকাংশে নির্ভর করে রয়েছে পার্থর-ভাগ্য। সোমবার খানিক বাধার সম্মুখীন হলেও, এই সপ্তাহেই নিয়োগ মামলায় পার্থ চট্টোপাধ্যায়ের জামিন পাওয়ার সম্ভবনা প্রবল বলে জানা গিয়েছে।

অবশেষে জেল থেকে মুক্তি পাবেন পার্থ চট্টোপাধ্যায়। চলতি সপ্তাহেই জেলমুক্তি হতে পারে বলে জানা যাচ্ছে। শীর্ষ আদালতের নির্দেশ মেনে সোমবার রয়েছে শেষ সাক্ষ্যগ্রহণ। এরপরই জামিনের শর্ত মেনে অর্থ জমা করলেই জেলমুক্তি হবে তাঁর। জানা গিয়েছএ ৮ জনের সাক্ষ্যের মধ্যে ৭ জনের সাক্ষ্য নেওয়া শেষ। অষ্টম জনের সোমবার সাক্ষ্য নেওয়া হবে। সাক্ষ্য নেওয়ার পর জামিনের শর্ত বাবদ টাকা দিলেই জেলমুক্তি হতে পারে। তবে সোমবার না হলেও চলতি সপ্তাহেই জেল থেকে বের হতে পারেন প্রাক্তন শিক্ষামন্ত্রী।

আরও পড়ুন: আজ ফের উত্তরবঙ্গ সফরে মুখ্যমন্ত্রী, উত্তরকন্যায় প্রশাসনিক বৈঠক

২০২২ সালে জুলাই মাসে নিয়োগ দুর্ণীতিতে গ্রেফতার হয়েছিলেন পার্থ চট্টোপাধ্যায়। নিয়োগ দুর্ণীতিতে তার সঙ্গে আরও অনেকের নাম জড়িয়েছিল। অনেকেই এখন জামিনে মুক্ত। কিন্তু তিন বছর ধরে জেল থেকে বের হতেই পারেননি তিনি। জানা গিয়েছে, সবকটি মামলাতেই জামিন পেয়ে গিয়েছেন প্রাক্তন শিক্ষামন্ত্রী। শুধু গ্রুপ সি মামলায় জামিন হলেও সাক্ষ্যগ্রহণের কারণেই আটে রয়েছে জেলমুক্তি। সোবমারর সেই বাধাও কেটে যাবে। তারপরই সুপ্রিম কোর্টের নির্দেশ মানলেই হবে জেল মুক্তি।